पोखरा उद्योग वाणिज्य सङ्घमा भएको सो कार्यक्रममा सङ्घका प्रथम उपाध्यक्ष देव क्षेत्रीले स्वागत मन्तव्य व्यक्त गरे भने स्टक ब्रोकर एशोसिएशनका महासचिव नितेशकुमार अग्रवालले पनि मन्तव्य व्यक्त गरेका थिए । नेप्सेको कारोबार प्रणाली लगानीकर्तामैत्री भई छिट्टै लगानीकर्ता आफैले जहाँबाट पनि कारोबार गर्न सक्ने व्यवस्था हुन लागेको जानकारी सो अवसरमा दिइएको थियो । त्यस्तै, सीडीएससी एण्ड क्लियरिङ केही समयमा नै पूर्ण क्षमतामा सञ्चालनमा आउने र हाल काठमाडौंबाहिर देखिएका समस्या समाधान हुने बताइएको थियो । नेप्सेले देशभर छरिएर रहेका लगानीकर्तालाई पूँजी बजारमा लगानी गर्ने सम्बन्धमा सुसूचित गराउने उद्दश्यले यस्तो कार्यक्रम सञ्चालन गर्दै आएको छ ।
